Všetkým známym záujemcom

V Prešove, 21/03/2022

Vec

**Vysvetlenie súťažných podkladov č. 1**

**a) Identifikačné údaje verejného obstarávateľa**

Mesto Trenčín

Mierové nám. č.2

911 64 Trenčín

(ďalej len “verejný obstarávateľ”)

**b) Označenie verejného obstarávania**

Druh postupu: Verejná súťaž

Názov zákazky: „Výmena palubovej podlahy a mobilných tribún v športovej hale“

Vyhlásené a publikované: Oznámením o vyhlásení verejného obstarávania vo Vestníku úradu pre verejné obstarávanie dňa 07.03.2022; Vestník č. 63/2022, por. číslo 15700-MST a v Úradnom vestníku EÚ pod číslom 2022/S 045-114427 dňa 04.03.2022

Právny predpis: Zákon č. 343/2015 Z. z. o verejnom obstarávaní a o zmene a doplnení niektorých zákonov platný ku dňu odoslania oznámenia o vyhlásení verejného obstarávania na zverejnenie (ďalej len „ZVO“)

**c) Právny rámec**

Podľa § 48 *verejný obstarávateľ a obstarávateľ bezodkladne poskytnú vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú im známi, najneskôr však šesť dní pred uplynutím lehoty na predkladanie ponúk alebo lehoty na predloženie dokladov preukazujúcich splnenie podmienok účasti za predpokladu, že o vysvetlenie záujemca požiada dostatočne vopred; ak sa použije zrýchlený postup z dôvodu naliehavej udalosti, je táto lehota štyri dni.*

Verejnému obstarávateľovi boli prostredníctvom komunikačného rozhrania informačného systému JOSEPHINE doručené otázky súvisiace s pokynmi uvedenými v Oznámení o vyhlásení verejného obstarávania resp. súťažnými podkladmi. Verejný obstarávateľ týmto plní povinnosť v súlade s §48.

**Otázky:**

**Otázka č. 1**

*Dobrý deň , SO 03 Výmena sedačiek a úprava zábradlia 2 NP. Prosíme podrobnejšie vyšpecifikovať č.pol.29 : Uzavretie vstupov na teleskopické tribúny*

**Odpoveď č. 1**

*Popis uzatvorenia je špecifikovaný v technickej správe - bod 3.2 a to konkrétne:*

*Pre uzavretie vstupov na teleskopické tribúny v prípade ich zasunutia sú po okrajoch vstupov navrhnuté zvislé U-profily, do ktorých sa v prípade potreby zasunie modul z plného transparentného polykarbonátu hrúbky min. 12mm s povrchovou ochrannou vrstvou voči poškodeniu a poškriabaniu. Šírka modulov je 1500mm, výška 900mm (rovnaká ako výška skleného zábradlia), spolu sú riešené 4 moduly pre uzavretie 4 vstupov na teleskopické tribúny.*

Vzhľadom na skutočnosť, že odpovede na predložené otázky nemenia podmienky za ktorých bolo vyhlásené verejné obstarávanie, nemajú dopad na určené podmienky účasti ani nemenia rozsah požiadaviek na predmet zákazky ani nemajú dopad na prípravu ponuky, verejný obstarávateľ nepristupuje k zmene lehôt na predkladanie a otváranie ponúk.

S pozdravom,

**PhDr. Matúš Džuppa, LL. M.**

Osoba zodpovedná za realizáciu procesu VO